عسکریہ پاکستان

**پاکستان مسلح افواج** یا **عسکریہ پاکستان** پاکستان کی عسکری قوتیں ہیں۔ فعال فوجی اہلکاروں کی تعداد کے لحاظ سے یہ دنیا کی ساتویں بڑی فوج ہے اور تین وردی پوش خدمات—فوج، بحریہ اور فضائیہ پر مشتمل ہے، جنھیں متعدد نیم فوجی قوتوں جیسے کہ پاکستان نیشنل گارڈ اور سول مسلح افواج کی حمایت حاصل ہے۔ 2025 کی اصلاحات کے مطابق، سب سے اعلیٰ درجہ کا فوجی افسر چیف آف ڈیفنس فورسز (سی ڈی ایف) ہے، جو بیک وقت چیف آف آرمی اسٹاف (سی او اے ایس) کے طور پر بھی خدمات انجام دیتا ہے۔ وہ تینوں شاخوں پر بنیادی کمانڈ اتھارٹی رکھتا ہے اور جنگی حکمت عملی، آپریشنز، مشترکہ فورس کی ترقی اور وسائل کی تقسیم کی نگرانی کرتا ہے۔ چیئرمین جوائنٹ چیفس آف اسٹاف کمیٹی کا عہدہ ختم کر دیا گیا ہے اور سابقہ بہت سے فرائض اب سی ڈی ایف کے سپرد کر دیے گئے ہیں، تاکہ عسکری کمانڈ کو منظم اور فیصلہ سازی کو تیز تر بنایا جا سکے۔

2025 کی اصلاحات کا ایک اہم حصہ کمانڈر آف نیشنل اسٹریٹجک کمانڈ (سی این ایس سی) کے عہدے کی تشکیل ہے، جو ایک فور اسٹار آرمی جنرل ہوتا ہے جسے وزیر اعظم سی ڈی ایف کی سفارش پر مقرر کرتے ہیں۔ یہ عہدہ پاکستان کے ایٹمی اور اسٹریٹجک اثاثوں کا ذمہ دار ہے۔ اسٹریٹجک پلانز ڈویژن (ایس پی ڈی) بدستور کلیدی حیثیت رکھتا ہے، جو سی این ایس سی کی نگرانی میں پاکستان کی ایٹمی پالیسی اور قومی دفاعی ڈیٹرنٹ کا انتظام سنبھالتا ہے۔ صدر پاکستان مسلح افواج کے سپہ سالار اعلیٰ (کمانڈر ان چیف) ہیں۔ اب پاکستان مسلح افواج کی تمام شاخوں کے درمیان ہم آہنگی چیف آف ڈیفنس فورسز (سی ڈی ایف) کے ذریعے کی جاتی ہے، جو اسٹریٹجک منصوبہ بندی، وسائل کی تقسیم اور مشترکہ فوجی کارروائیوں کی ہدایت دیتے ہیں۔ اس مقصد کے لیے جوائنٹ اسٹاف ہیڈ کوارٹرز (جے ایس ایچ کیو) کی تنظیمِ نو کی گئی ہے تاکہ تمام سروسز کے درمیان مربوط کمانڈ کے نظام میں مدد فراہم کی جا سکے۔

1947ء میں قیام پاکستان کے بعد سے اب تک بیشتر عرصہ پاکستان پر پاک فوج حکومت کر چکی ہے۔ پاکستانی معاشرے میں پاک عسکریہ کو بے پناہ عزت حاصل ہے۔ عوام اس ادارے کو اپنی حفاظت کا ذمہ دار اور اپنی قربانیوں کا امین تصور کرتی ہے۔ قوم 6 ستمبر کو یوم دفاع مناتی ہے، جو پاک بھارت جنگ 1965 میں پاک عسکریہ کی بے مثال جرات و بہادری کی یاد میں منایا جاتا ہے۔

پاک عسکریہ پر جی ڈی پی کا تقریبا 4.9 فی صد خرچ کیا جاتا ہے۔ جس سے ملکی ترقی اور عام عوامی زندگی متاثر ہوتی ہے۔ پاکستان ایسا اپنی کم سے کم دفاعی ضروریات کو پورا کرنے کے لیے کرتا ہے جو اس کی سالمیتی کے لیے ضروی سمجھا جاتا ہے۔ پاکستان جس خطے میں واقع ہے وہاں دفاعی قوت کی زبردست دوڑ ہے۔

## تاریخ

1947ء میں قیام پاکستان سے پہلے پاک عسکریہ، ہندوستانی فوج کا حصہ تھی۔ اس لحاظ سے اس کے تاج برطانیہ کے زیر اثر پہلی جنگ عظیم اور دوسری جنگ عظیم میں بھی حصہ لیا ہے۔ تقسیم برصغیرکے بعد ہندوستانی فوج پاکستان اور بھارت میں بالترتیب 36% اور 64% کت تناسب میں تقسیم ہو گئی۔ اس وقت اعلان ہوا کہ کوئی بھی فوجی جس بھی فوج میں جانا چاہتا ہے تو اسے مکمل اجازت ہے۔ اس وقت بہت سے مسلمان فوجی، پاک عسکریہ میں شامل ہو گئے۔ تقسیم کے وقت بھارت میں 16 آرڈینس فیکٹریاں تھیں جبکہ پاکستان بھی ایک بھی نہیں تھی۔ الحمد اللہ اب پاکستان کافی حد تک دفاعی اعتبار سے خود کفیل ہو گیا ہے لیکن بھارت کے اپنا دفاعی تباسب برقرار رکھنے کے لیے اس بڑی طاقتوں سے خریداری کرنا پڑتی ہے جس پر خطیر زر مبادلہ خرچ ہوتا ہے۔

## تنظیم اور اختیاری نظام

[270px|تصغیر|بائیں|[ایس ایس جی کمانڈوز کا 23 مارچ، یوم پاکستان کے موقع پر اسلام آباد میں پریڈ کا منظر]]
### مشترکہ رؤسائے عملہ کمیٹی

### [[پاک فوج]] کی تنظیم
پاک فوج کی تنظیم ایسی ہی ہے جیسا کہ عام طور پر پوری دنیا میں ہے۔ اس کی کمیشنڈ یافتہ عہدے سکینڈ لیفٹینٹ سے شروع ہوتے ہیں۔
* سیکنڈ لیفٹیننٹ
* لیفٹیننٹ
* کپتان
* میجر
* لیفٹیننٹ کرنل
* کرنل
* بریگیڈیئر
* میجر جنرل
* لیفٹیننٹ جنرل
* جنرل
* فیلڈ مارشل

پاکستان کا جنرل صدر پاکستان، وزیراعظم پاکستان کے مشورے سے منتخب کرتا ہے۔

## افرادی قوت

### پاک عسکریہ کے ہر اعضا کی افرادی قوت

## عسکری تربیتی ادارے

پاکستان ایشیا کے چند بہترین عسکری تربیتی ادارے رکھتا ہے جن کے نام یہ ہیں۔
* آرمی میڈیکل کالج
* کالج آف فلائنگ ٹرینگ
* کمانڈ اینڈ سٹاف کالج
* ملٹری کالج آف انجئنرنگ
* ملٹری کالج آف سگنلز
* پاکستان ائیر فورس اکیڈمی
* پاکستان ملٹری اکیڈمی
* پاکستان نیوی انجئنرنگ کالج

## بیرونی روابط
* سی آئی اے بک 2006
* Pakistan Military Consortium
* Pakistan Military Guide from GlobalSecurity.org
* JCO Ranks
* Rank insignia of the World
* BBC Pakistan Military Through the Ages

## حوالہ جات

زمرہ:افواج پاکستان
زمرہ:پاکستان کے سرکاری ادارے
زمرہ:پاکستان میں 1947ء کی تاسیسات
زمرہ:پاکستانی وفاقی محکمے اور وکالات
زمرہ:کامنز زمرہ جس کا ربط ویکی ڈیٹا پر ہے
زمرہ:1947ء میں قائم شدہ عسکری اکائیاں اور تشکیلات
زمرہ:ویکی ڈیٹا سے مطابقت رکھنے والی مختصر تفصیل